**Projekt címe: Szolnok, Gátőr úti ivóvízhálózat rekonstrukciója**

**Projekt azonosító: KEHOP-2.1.11-21-2022-00010**

**Megítélt támogatás: 166.222.978,- Ft**

**Támogatás intenzitás: 70%**

**Kedvezményezett: Szolnok MJV Önkormányzata**

A projekt célja a Szolnok, Gátőr úti ivóvízvezeték-hálózaton fennálló – szivárgásvizsgálattal igazolt – több mint 15 %-os hálózati vízveszteség megszüntetése, mely a vízbázis hosszú távú vízkészlet-gazdálkodását, valamint a vízszolgáltatás biztosítását meghatározza.

A projekt megvalósítása során átépítésre kerülő szakaszon jelenleg azbesztcement anyagú ivóvízelosztó gerincvezetékek, valamint a gerincvezetékekről az utcában lévő ingatlanokhoz bevezetett acél és horganyzott acél anyagú házi bekötő vezetékek üzemelnek.

A csővezetékek kora elérte, illetve meghaladta a műszakilag várható élettartamot, az elridegedett, illetve elkorrodált csövek és idomok az úttesttől, illetőleg a korróziótól származó és egyre növekvő hatások miatt sorozatosan eltörnek, így a folyamatos vízellátást megszakítják, a javítások költsége pedig magas.

Az utcák vízellátásának folyamatossága és a vezetékek fenntartási költségének csökkentése érdekében a vízvezetékek cseréje vált szükségessé.

A beruházás keretében a Gátőr utcának a Vörösmező út és Eper utca közötti szakaszán kialakításra kerül 763 fm DN315-PN10 KPE gerincvezeték a hozzá tartozó 29 db Ø25 KPE PN10 bekötővezetékkel, továbbá 4 db tűzcsap. A Körte utca és a Gátőr utca 61. szám közötti szakaszon pedig megépítésre kerül 422 fm DN110-PN10 KPE gerincvezeték a kapcsolódó 28 db Ø25 KPE PN10 bekötővezetékkel, és további 2 db tűzcsap.

A rekonstrukciós munkálatok eredményeként várhatóan csökkenni fognak az üzemköltségek, miközben a vízminőségi és hidraulikai viszonyok javulnak, egyben a vízszolgáltatás biztonsága növekszik.

A projekt megvalósítási határideje 2023. december 29.